సమాచార, ప్రసార మంత్రిత్వ శాఖ
ప్రత్యక్ష సినిమా, ప్రత్యక్ష ఇఫీ కి సమయం అసన్నం
గోవాలో ఐఎఫ్ఎఫ్ఐ 53 ప్రారంభానికి
సర్వం సిద్ధం.
ఐఎఫ్ ఎఫ్ ఐ 53 ప్రారంభోత్సవం లో సత్యజిత్ రే లైఫ్ టైమ్ అచీవ్ మెంట్ అవార్డును అందుకోనున్న స్పానిష్ ఫిల్మ్ డైరెక్టర్ కార్లోస్ సౌరా
ఐఎఫ్ఎఫ్ఐ ప్రారంభోత్సవంలో ఇండియన్ ఫిల్మ్ పర్సనాలిటీ ఆఫ్ ది ఇయర్ 2022 ప్రకటన
సినిమా సంబరాల తరంగాలు బీచ్ రాష్ట్రమైన గోవా తీరంలో ఎగసిపడుతున్నాయి. అవును, ఇది ఈత కొట్టడానికి, కళ, జీవిత చిత్ర శాశ్వత వేడుకలో మునిగిపోయే సమయం.
53 వ భారత అంతర్జాతీయ చలన చిత్రోత్సవం  ఆదివారం  ప్రారంభం కానుంది, ఇది అభ్యాస, ఔత్సాహిక సినీ ప్రేమికులకు తొమ్మిది రోజుల కళాత్మక ప్రేరణను, వేడుకను వాగ్దానం అందించనుంది. మొత్తం 79 దేశాల ప్రజల జీవితాలు, ఆకాంక్షలు , పోరాటాల గాథలను ఆవిష్కరించే 280 చిత్రాల సమాహారం సినీ ప్రతినిధులకు ఈ ఫెస్టివల్ అందిస్తుంది.
ఆసియాలోని పురాతన చలన చిత్రోత్సవాల్లో ఒకటైన 53వ ఎడిషన్ ఆస్ట్రియన్ డైరెక్టర్ డైటర్ బెర్నర్ చిత్రం అల్మా అండ్ ఆస్కార్ తో ప్రారంభం కానుంది.వియన్నా సొసైటీ గ్రాండ్ డామ్ అల్మా మహ్లెర్  , ఆస్ట్రియన్ కళాకారుడు ఆస్కార్ కోకోస్కా  మధ్య ఉద్వేగభరితమైన, గందరగోళ సంబంధం ఈ బయోపిక్ కధాంశం.
ఆనవాయితీ ప్రకారం గోవాలో పనాజీలోని డాక్టర్ శ్యామా ప్రసాద్ ముఖర్జీ ఇండోర్ స్టేడియంలో ఈ ఫెస్టివల్ జరుగుతుంది. సినీ ప్రముఖులు మృణాల్ టఖుర్, వరుణ్ ధావన్, కేథరిన్ థెరిస్సా, సారా అలీ ఖాన్, కార్తీక్ ఆర్యన్, అమృతా ఖాన్విల్కర్ ప్రారంభోత్సవానికి హాజరుకానున్నారు. గోవా గవర్నర్ పి.ఎస్.శ్రీధరన్; గోవా ముఖ్యమంత్రి ప్రమోద్ సావంత్. కేంద్ర సమాచార, ప్రసార శాఖ మంత్రి అనురాగ్ సింగ్ ఠాకూర్ , ఐ అండ్ బి సహాయ మంత్రి డాక్టర్ ఎల్. మురుగన్ కూడా ప్రారంభోత్సవానికి హాజరవుతారు.
ప్రారంభ వేడుకలో భారతదేశం లోని అగ్రశ్రేణి సినీ ప్రముఖులు పాల్గొనే అనేక సాంస్కృతిక ప్రదర్శనలు ఉంటాయి. ప్రపంచవ్యాప్తంగా ఉన్న సంగీతం , నృత్య సమూహాల ప్రదర్శనలు కూడా ఉంటాయి. వాటిలో - స్పెయిన్ కు చెందిన కళాకారుల ఒక నక్షత్ర ఫ్లెమెంకో ప్రదర్శన ఒక ప్రత్యేక ఆకర్షణ కానుంది.
ఆజాదీ కా అమృత్ మహోత్సవ్ వేడుకల స్ఫూర్తికి అనుగుణంగా "గత 100 సంవత్సరాలలో భారతీయ సినిమా పరిణామం" అనే ఇతివృత్తంతో ప్రారంభోత్సవ వేడుకలను నిర్వహంచనున్నారు.
డైటర్ బెర్నర్ దర్శకత్వం వహించిన ఆస్ట్రియన్ చిత్రం అల్మా అండ్ ఆస్కార్ ను ప్రారంభ చిత్రం గా ప్రదర్శిస్తారు. పంజిమ్ లోని ఐనాక్స్-1లో మధ్యాహ్నం 2.00 గంటలకు ఈ చిత్రం ప్రారంభోత్సవానికి రెడ్ కార్పెట్ వేయనున్నారు.
పోలిష్ చిత్రం క్రిస్జ్టోఫ్ జానుస్సీ చిత్రం -పర్ఫెక్ట్ నంబర్ -ముగింపు చిత్రం గా నవంబర్ 28న మధ్యాహ్నం 2.00 గంటలకు పంజిమ్ లోని ఐనాక్స్-1లో ప్రదర్శంచబడుతుంది. మెర్సిడెస్ బ్రైస్ మోర్గాన్ రూపొందించిన 2022 చిత్రం ఫిక్సేషన్, జర్మనీ, కెనడా యుఎస్ఎలో సెట్ చేయబడింది, ఇది మిడ్-ఫెస్ట్ చిత్రం.
'ఇండియన్ పనోరమా'లో 25 ఫీచర్ ఫిల్మ్స్, 19 నాన్-ఫీచర్ ఫిల్మ్స్ ప్రదర్శితం కానుండగా, 183 సినిమాలు ఇంటర్నేషనల్ ప్రోగ్రామింగ్ లో భాగం కానున్నాయి.
52వ దాదాసాహెబ్ ఫాల్కే అవార్డు గ్రహీత ఆశా పరేఖ్ కోసం ఈ ఉత్సవంలో తీస్రీ మంజిల్, దో బదన్ కతి పతంగ్ అనే మూడు చిత్రాల ప్రదర్శనతో.
ఒక ప్రత్యేక విభాగాన్ని కేటాయించారు.
మణిపురి సినిమా 50 సంవత్సరాలు పూర్తి చేసుకున్న సందర్భంగా, మణిపూర్ స్టేట్ ఫిల్మ్స్ ఫిల్మ్ డెవలప్ మెంట్ సొసైటీ రూపొందించిన ఐదు ఫీచర్ ,ఐదు నాన్-ఫీచర్ ఫిల్మ్ ల ప్రత్యేక క్యూరేటెడ్ ప్యాకేజీని ఇండియన్ పనోరమా కింద ప్రదర్శిస్తున్నారు.
ఈశాన్య భారతదేశం నుండి చిత్రాలను ప్రమోట్ చేయడానికి ఒక చొరవగా, 5 ఫీచర్ ,5 నాన్-ఫీచర్ చిత్రాలతో మణిపురి సినిమా స్వర్ణోత్సవాన్ని జరుపుకుంటుంది.
ఉత్తమ విదేశీ భాషా విభాగంలో ఆస్కార్స్ కు భారతదేశ అధికారి ఎంట్రీ అయిన పాన్ నళిన్ చెల్లో షో—ది లాస్ట్ ఫిల్మ్ షో, మధుర్ భండార్కర్ ఇండియా లాక్ డౌన్ చిత్రాలను ప్రత్యేకం గా ప్రదర్శిస్తారు.
నేషనల్ ఫిల్మ్ ఆర్కైవ్స్ ఆఫ్ ఇండియాకు చెందిన చిత్రాలను 'ఇండియన్ రీస్టోర్డ్ క్లాసిక్స్' విభాగంలో ఎన్ ఎఫ్ డిసి ప్రదర్శించనుంది. 1957లో సోహ్రాబ్ మోదీ రూపొందించిన కాస్ట్యూమ్ డ్రామా నౌషెర్వాన్-ఎ-ఆదిల్, 1969లో జాతీయ అవార్డు గెలుచుకున్న రమేష్ మహేశ్వరి పంజాబీ చిత్రం నానక్ నామ్ జహజ్ హై, కె.విశ్వనాథ్ 1980లో రూపొందించిన తెలుగు సంగీత ప్రాధాన్య చిత్రం శంకరాభరణం, రెండు సత్యజిత్ రే క్లాసిక్స్, 1977 పీరియాడిక్ డ్రామా శత్రంజ్ కే ఖిలాడీ, 1989 నాటి సాంఘిక, గానశత్రు లను ప్రదర్శిస్తారు.
సత్యజిత్ రే లైఫ్ టైమ్ అచీవ్ మెంట్ అవార్డును స్పానిష్ చిత్ర దర్శకుడు కార్లోస్ సౌరాకు ప్రదానం చేస్తున్నారు. ప్రారంభోత్సవ కార్యక్రమం లో ప్రముఖ చిత్రనిర్మాత తరఫున ఆయన కుమార్తె అన్నా సౌరా ఈ అవార్డును స్వీకరించనున్నారు. ఫెస్టివల్ లో ఆయన రెట్రోస్పెక్టివ్ ఓవ్రే ను ప్రదర్శిస్తారు.
ఫ్రాన్స్ 'స్పాట్ లైట్' దేశం గా కంట్రీ ఫోకస్ ప్యాకేజీ కింద 8 సినిమాలు ప్రదర్శిస్తారు.
'ఫిల్మ్ బజార్' వివిధ విభాగాల్లో కొన్ని ఉత్తమ చిత్రాలను , చిత్రనిర్మాతలను ప్రదర్శిస్తుంది. ఐఎఫ్ఎఫ్ఐలో తొలిసారిగా మార్సే డు కేన్స్ వంటి ప్రధాన అంతర్జాతీయ మార్కెట్లకు అనుగుణంగా పెవిలియన్స్ కనిపించనున్నాయి. ఈ ఏడాది మొత్తం 42 పెవిలియన్లు ఉంటాయి. వివిధ రాష్ట్ర ప్రభుత్వాలు, పాల్గొనే దేశాలు, పరిశ్రమ నిర్వాహకులు, మంత్రిత్వ శాఖ నుండి మీడియా యూనిట్లను అవి కలిగి ఉంటాయి. మొదటిసారి గా
'ది వ్యూయింగ్ రూమ్'లో అనేక పునరుద్ధరించిన క్లాసిక్స్ కూడా అందుబాటులో ఉంటాయి. ఇక్కడ ఈ చిత్రాల హక్కులను కొనుగోలు చేసి ప్రపంచవ్యాప్తంగా ఉన్న ఫిల్మ్ ఫెస్టివల్స్ లో వాటిని ఉపయోగించుకోవచ్చు.
'నివాళి' విభాగంలో పదిహేను భారతీయ, ఐదు అంతర్జాతీయ చిత్రాలు ఉంటాయి. భారతరత్న లతా మంగేష్కర్, గాయని- స్వరకర్త బప్పి లాహిరి, కథక్ మాస్ట్రో పండిట్ బిర్జు మహారాజ్, నటులు రమేష్ దేవ్, మహేశ్వరి అమ్మ, గాయకుడు కెకె, దర్శకుడు తరుణ్, శ్రీ నిపోన్ దాస్ అస్సామీ నటుడు , రంగస్థల కళాకారుడు, మజుందార్ , గాయకుడు భూపిందర్ సింగ్ లకు నివాళులు అర్పించనున్నారు. అంతర్జాతీయ విభాగంలో, ఫెస్టివల్ బాబ్ రాఫెల్సన్, ఇవాన్ రీట్మాన్, పీటర్ బోగ్డానోవిచ్, డగ్లస్ ట్రంబెల్ , మోనికా విట్టి కి నివాళులు అర్పిస్తారు.
ప్రసార, సమాచార మంత్రిత్వ శాఖ చొరవ తీసుకున్న '75 క్రియేటివ్ మైండ్స్ ఆఫ్ టుమారో' రెండవ ఎడిషన్ ఈ చిత్రోత్సవం లో మరొక ఆకర్షణ. గుర్తింపు పొందిన చిత్రనిర్మాతల సంఖ్య 75 సంవత్సరాల భారత స్వాతంత్ర్యానికి చిహ్నం. రాబోయే సంవత్సరాల్లో, దీన్ని దృష్టిలో ఉంచుకుని పాల్గొనే యువత సంఖ్య ఒక్కొక్కటి గా పెరుగుతుందని ఊహించబడింది.
రిచర్డ్ అటెన్ బరో ఆస్కార్ గ్రహీత గాంధీ వంటి చిత్రాలు, 'దివ్యాంగన్' విభాగంలో ప్రదర్శించబడతాయి, నిక్షిప్త ఆడియో వ్యాఖ్యానాలు, ఉపశీర్షికలతో ఆడియో-విజువల్ గా దివ్యాంగ సినీ ప్రియులకు కూడా అందుబాటులో ఉంచడం ద్వారా సమ్మిళిత స్ఫూర్తిని చాటనున్నారు.
పుస్తకాల్లో ముద్రించబడిన మంచి కథలు పుస్తకాలను స్వీకరించడం ద్వారా రూపొందించగల మంచి చిత్రాల మధ్య అంతరాన్ని పూడ్చడానికి ఒక చొరవగా కొత్త పుస్తక అనుసరణ కార్యక్రమం, బుక్స్ టు బాక్స్ ఆఫీస్ ను ఈ సారి ప్రవేశపెట్టారు. కొంతమంది ఉత్తమ ప్రచురణకర్తలు కూడా ఆన్ స్క్రీన్ కంటెంట్ గా మార్చగల పుస్తకాల హక్కులను విక్రయించడానికి హాజరవుతారని భావిస్తున్నారు.
'ఇండియన్ పనోరమా' పృధ్వీ కోననూర్ కన్నడ చిత్రం హడినెలెంటుతో ప్రారంభం కానుంది, దివ్య కౌవాస్జీ రచించిన ది షో మస్ట్ గో ఆన్ నాన్ ఫీచర్ ఫిల్మ్ విభాగాన్ని ప్రారంభించనుంది. ఉత్తమ విదేశీ భాషా విభాగంలో ఆస్కార్స్ కు భారతదేశం అధికారిక ఎంట్రీ పాన్ నళిన్ చెల్లో షో—ది లాస్ట్ ఫిల్మ్ షో, మధుర్ భండార్కర్ ఇండియా లాక్ డౌన్ ప్రత్యేక ప్రదర్శనలు ఉంటాయి.
సినిమాకి మద్దతు ఇవ్వడానికి , ప్రోత్సహించడానికి వారి నటులతో హిందీ చిత్రాల అనేక గాలా ప్రీమియర్లు ఉంటాయి. పరేష్ రావల్ నటించిన ది స్టోరీ టెల్లర్, అజయ్ దేవగన్, టబుల 'దృశ్యం 2', వరుణ్ ధావన్, కృతి సనన్ 'భేదియా', యామీ గౌతమ్ 'లాస్ట్' చిత్రాలు ఇందులో ఉన్నాయి.రాబోయే తెలుగు చిత్రం రేమో, దీప్తి నావల్ ,కల్కి కోచ్లిన్ ల గోల్డ్ ఫిష్, రణదీప్ హుడా ,ఇలియానా డి క్రుజ్ ల తేరా క్యా హోగా లవ్లీ కూడా వధంధి, ఖాకీ ఫౌడా సీజన్ 4 వంటి ఓటిటి షో లతో పాటు.ఐఎఫ్ఎఫ్ఐలో ప్రీమియర్ కానున్నాయి.
కేన్స్, బెర్లిన్, టొరంటో వెనిస్ వంటి ప్రపంచవ్యాప్తంగా ప్రతిష్టాత్మక ఫిల్మ్ ఫెస్టివల్స్ లో బహుళ అవార్డులను గెలుచుకున్న సినిమాలు ఉండడం విశేషం. వీటిలో కొన్ని ఆస్కార్ విజేతలు దర్శకత్వం వహించిన చిత్రాలు ఉన్నాయి. ఈ చిత్రాలలో పార్క్-చాన్ వూక్ , రూబెన్ ఓస్ట్లండ్ ల ట్రయాంగిల్ ఆఫ్ సాడ్నెస్, డారెన్ ఒరోనోఫ్స్కీ రాసిన ది వేల్ , గిల్లెర్మో డెల్ టోరో చిత్రం పినోచియో, క్లైర్ డెనిస్ తీసిన బోత్ సైడ్స్ ఆఫ్ ది బ్లేడ్ గై డేవిడ్ చిత్రం ఇన్నోసెన్స్, ఆలిస్ డియోప్ రాసిన సెయింట్ ఒమెర్ , మరియం టౌజానీ రచించిన ది బ్లూ కాఫ్టాన్ ఉన్నాయి.
ప్రముఖ చిత్రనిర్మాతలు నటులతో 23 'మాస్టర్ క్లాస్ లు' 'ఇన్ సంభాషణ' సెషన్ లతో, ఈ చిత్రోత్సవ వారంఉత్తేజకరమైన వారంగా ఉండబోతోంది. స్క్రీన్ రైటింగ్ లో వి.విజయేంద్ర ప్రసాద్, ఎడిటింగ్ పై ఎ. శ్రీకర్ ప్రసాద్, నటనలో అనుపమ్ ఖేర్ మాస్టర్ క్లాస్ తీసుకోనున్నారు. ఏసీఈఎస్ పై మాస్టర్ క్లాస్ లో ఆస్కార్ అకాడమీ నిపుణులు ఉండగా, యానిమేషన్ లో మార్క్ ఓస్బోర్న్, క్రిస్టియన్ జెజ్డిక్ లు ఉంటారు.ఆశా పరేఖ్, ప్రసూన్ జోషి, ఆనంద్ ఎల్ రాయ్, ఆర్ బాల్కి, నవాజుద్దీన్ సిద్ధిఖీ తదితరులు ఇన్-సంభాషణ సెషన్లకు నేతృత్వం వహిస్తారు.
ఐఎఫ్ఎఫ్ఐ 53 వ ఎడిషన్ వర్చువల్గా అందుబాటులో ఉంటుంది. రిజిస్టర్డ్ యూజర్లు ఈ మాస్టర్ క్లాస్ లు, ఇన్ కన్వర్జేషన్స్, ప్యానెల్ డిస్కషన్స్ , ప్రారంభ, ముగింపు వేడుకలో వర్చువల్ పాల్గొనే అవకాశాన్ని పొందుతారు. ఈ లైవ్ సెషన్ల షెడ్యూల్ కోసం అధికారిక వెబ్ సైట్ ను సందర్శించవచ్చు.
ఎఫ్ టి టి ఐ ద్వారా క్యూరేట్ చేయబడ్డ మీడియా అండ్ ఎంటర్ టైన్ మెంట్ టెక్నాలజీ ఎగ్జిబిషన్, సి బి సి ద్వారా అజాదీ కా అమృత్ మహోత్సవ్ పై ఎగ్జిబిషన్, 2022 నవంబర్ 26న షిగ్మోవ్  , 27 నవంబర్ 2022న గోవా కార్నివాల్ లు ఐఎఫ్ ఎఫ్ ఐ 53లోని ఇతర ఆకర్షణలు.
ప్రపంచ సినిమా ఔన్నత్యాన్ని జరుపుకోవడానికి 1952 లో మొదలైన ఈ చలన చిత్రోత్సవం, ప్రస్తుతం గోవా రాష్ట్రంలో ప్రతి సంవత్సరం నిర్వహించబడుతోంది.
2022 నవంబర్ 20 నుంచి 28వ తేదీ వరకు జరుగుతున్న ఐఎఫ్ఎఫ్ఐ వివిధ దేశాల సినీ సంస్కృతులను, వారి సామాజిక, సాంస్కృతిక నైతిక విలువల నేపథ్యంలో అర్థం చేసుకోవడానికి అభినందించడానికి సరైన వేదికను అందిస్తుంది. నేషనల్ ఫిల్మ్ డెవలప్మెంట్ కార్పొరేషన్ ఆఫ్ ఇండియా  , గోవా ప్రభుత్వ ఎంటర్టైన్మెంట్ సొసైటీ ఆఫ్ గోవా సంయుక్తంగా ఈ చిత్రోత్సవాన్ని నిర్వహిస్తున్నాయి.(Visitor Counter : 135